I november 2015, etter suksessen med «Brazil» og hans konserter i London, ga McKenna ut sin andre singel, «Paracetamol». Den fem-og-et-halvt minutter lange sangen diskuterer hvordan transkjønnede tenåringer blir uriktig fremstilt i media. I et intervju med forklarer McKenna at «ideen om å bruke paracetamol var en måte å sammenligne troen på at noen kan bli kurert fra hvem de er, via terapi, til en hverdagslig smertestillende.» Matt Wilkinson fra kalte «Paracetamol» McKennas andre nykommerhit. Selv om den sannsynlig vis ikke ville få radiotid eller toppe listene, hevdet Wilkinson, viste sangen at McKenna ikke bare var en annen «britisk indietrubadur, litt ‘oikish’ og med et hendig talent for ‘mainstream’ musikk», men snarere en solid og dyktig låtskriver som kan levere «forslått og sårbar» vokal. Jon Lyons fra musikknettstedet sa at sangen viser en modenhet som klart indikerer at McKenna ikke bare var «en ungdomsdrøm eller et ‘one hit wonder’.» sa tidlig i 2016 at McKenna gjorde inntog i Amerika med «Brazil», som havnet på «Alternative Songs»-liste som nummer 32 i uke 8, og som steg til nummer 26 den 5. mars 2016.